Diari Oficial de la Generalitat Valenciana


Sumari del DOGV 1661, del 12-11-1991 (1991/823181)

Resolució de 16 d'octubre de 1991, del Director General de Serveis Socials, per la qual es classifica com a benefico-assistencial i cultural la Fundacio Altair, d'Alacant.
---------------------------------------------------------------------------------------------------------------------------------------------------------------------------

### Dades del document

Número de DOGV
:   1661

Data del DOGV
:   12-11-1991

Secció del DOGV
:   ALTRES DISPOSICIONS

Número del document
:   1991/823181


Data del document
:   16-10-1991

Organisme emissor
:   Conselleria de Treball i Afers Socials

Tipus de document
:   Resolució

RESOLUCIO de 16 d'octubre de 1991, del Director General de Serveis Socials, per la qual classifica com a benèfico-assistencial i cultural la Fundació Altair d'Alacant.  
Vist l?expedient de classificació i inscripció de la Fundació Altair d'Alacant.  
Vist que en data de 23 de gener de 1991, davant el Sr. Salvador Perepérez Solis, notari del Col·legi de València, compareixen el Sr. Agustín Villanueva Pazos, el Sr. Jacinto Paulino Mora Castro, el Sr. Antonio Botella Botella, el Sr. Jesús Blazquez Arques, la Sra. Mª Carmen López Molina, el Sr. Arturo Mora Català i el Sr. Felix Torres González, atorguen escriptura pública notarial núm. 364 i constitueixen una fundació benèfico- assistencial i cultural denominada Fundació Altair; a l?escriptura hi consta la finalitat, estatuts, composició del patronat i capital fundacional amb què es compta.  
Vist que d'acord amb l'article 6 dels seus estatuts la fundació té com a objectiu i finalitat primordial promoure la formació i integració social i laboral dels disminuïts psíquics, i com a finalitats concretes:  
- El foment de l?escolaritat i rehabilitació més adequada dels disminuïts psíquics per a aconseguir la seua plena integració laboral i social i el desenvolupament de centres adequats a aquestes finalitats.  
- Concedir beques i ajudes a les famílies amb membres disminuïts psíquics que no tinguen recursos suficients, i poder exercir la tutela en aquells casos que ho requeresquen.  
- Qualsevol altra finalitat relacionada amb les anteriors i poder realitzar alhora totes les activitats accessòries, concordants i complementàries.  
Vist que el domicili social de la fundació se situa a Alacant, carrer Vistahermosa, torre 8 11-R.  
Vist que el patrimoni inicial està integrat per un capital inicial d'un milió de pessetes (1.000.000 PTA).  
Vist que el patronat exercirà la seua competència amb independència i actuarà a consciència i d'acord amb la llei, la moral i els bons costums, segons l'article 4 dels estatuts de la fundació, del qual es deriva que no estaran obligats a donar comptes al protectorat. Alhora, i d'acord amb l'article 7 dels estatuts del patronat, aquest determinarà discrecionalment la destinació de les beques, ajudes, subvencions, premis i inversions que d'acord amb els seus fins es duen a terme. L?article 10 dels estatuts assenyala que el patronat estarà format per un mínim de tres membres i un màxim de deu.  
Vist que aquesta Direcció General de Serveis Socials de la Conselleria de Treball i Afers Socials és competent per a resoldre aquest expedient de classificació en virtut dels que disposa el núm. 23 de l?article 31 de l?Estatut d?autonomia de la Comunitat Valenciana, i basant-se en el Reial Decret 303/85, de 23 de gener, de la Presidència del Govern, pel qual es transfereixen les competències en matèria de fundacions benèfico- asistencials i laborals a la Comunitat Valenciana, i a l'article 29.16 del Reglament Orgànic i Funcional de la Conselleria de Treball i Afers Socials (Decret 36/88 del Consell).  
Vist que l'expedient ha estat promogut per part legitimada i que s'han aportat els documents exigits per la Instrucció de Beneficència de 14 de març de 1899.  
Vist que la fundació s'ajusta a les característiques exigides en el Reial Decret de 14 de març de 1899 per a les institucions de beneficència particular, atés que es tracta d'un establiment destinat a la satisfacció de necessitats intel·lectuals o físiques i ha estat creat i dotat amb béns particulars l'administració dels quals ha estat reglamentada pels propis fundadors.  
La fundació té, alhora, caràcter cultural privat, segons els estatuts; les finalitats culturals la configuren dins de l?àmbit del Decret 2930/72, de 21 de juliol, pel qual s'aprova el Reglament de les Fundacions Culturals Privades i Entitats Anàlogues.  
Vist que l'acta fundacional i els estatuts de la fundació recullen les característiques exigides en l'article primer del Decret 2930/71, de 21 de juliol, i per tant cal classificar-la com a fundació de caràcter benèfico- particular i cultural privada.  
Vist els preceptes invocats i altres pertinents d?aplicació general i fent ús de les atribucions que m?han estat conferides resolc:  
Primer  
Classificar la Fundació Altair d'Alacant, de la qual són fundadors el Sr. Agustín Villanueva Pazos, el Sr. Jacinto Paulino Mora Castro, el Sr. Antonio Botella Botella i el Sr. Jesús Blazquez Arques.  
Segon  
Aprovar els estatuts de la fundació.  
Tercer  
Ordenar la seua inscripció en el Registre per a la Inscripció i Qualificació d'Entitats i Centres de Serveis Socials de la Conselleria de Treball i Afers Socials, en virtut del Reial Decret 72/87, de 25 de maig.  
Quart  
Traslladar l?expedient a la Conselleria de Cultura, Educació i Ciència perquè alhora la inscriga en el Registre de Fundacions i Associacions Docents i Culturals Privades i Entitats Anàlogues.  
Aquesta resolució no posa fi a la via administrativa i podrà interposar-se recurs d'alçada davant el Conseller de Treball i Afers Socials en el termini de 15 dies comptadors a partir del dia següent al de la notificació d?aquesta resolució.  
València, 16 d'octubre de 1991. - El Director General de Serveis Socials: Antonio Torres Salvador.